William O’Hara

**William O'Hara** (1816–1899) var en irskfødt amerikansk prelat i den katolske kirke. Han var den første biskop av Scranton bispedømme i Pennsylvania, fra 1868 til sin død i 1899. Han grunnla *St. Thomas College* i 1888.
## Liv og virke
### Bakgrunn
William O'Hara ble født 14. april 1816 i Dungiven i County Londonderry i Irland, av Thomas og Mary Louisa (*født* Miller) O'Hara. Moren hans var medlem av Church of Ireland, men konverterte til katolisismen kort tid etter bryllupet. Familien flyttet til USA i 1820 og bosatte seg i Philadelphia i Pennsylvania. O'Hara fikk sin tidlige utdannelse i byen og gikk senere på Georgetown College i Washington, D.C.

I 1834, etter å ha bestemt seg for å bli prest, søkte O’Hara biskop Francis Kenrick om å bli opptatt som seminarist for Philadelphia bispedømme..  Kenrick sendte ham til Urbaniana i Roma, hvor han fullførte sine filosofiske og teologiske studier. Mens han var der, ble O’Hara venn med seminaristen James Andrew Corcoran, som skulle bli en fremtredende teolog.

### Prest
William O'Hara ble ordinert til prest i Roma den 21. desember 1842 av kardinal Giacomo Filippo Fransoni i Lateranbasilikaen. Da han kom tilbake til Philadelphia i februar 1843, utpekte bispedømmet ham som assisterende pastor i *St. Patrick's* menighet i byen. Han hadde denne stillingen i tretten år (1843-1856), og hjalp også til i menigheter i Philadelphia, Chambersburg og Honesdale.

I tillegg til sine pastorale plikter ble O’Hara utnevnt til rektor ved St. Charles Borromeo Seminary i Philadelphia i 1853 av biskop John Neumann.[2] Han underviste også i moralteologi ved seminaret. Neumann forfremmet O’Hara i 1856 til fullverdig pastor i *St. Patrick's* menighet. I løpet av sin tid som pastor utvidet han kirken og bygde en ny prestegård. Han renoverte menighetsskolen og hentet inn *St. Joseph-søstrene* og *De kristne brødre* for å bemanne den. Etter å ha forlatt Philadelphia, returnerte O’Hara til *St. Patrick's* for å feire messe på St. Patrick's Day i mange år.

O’Hara ble utnevnt til generalvikar for bispedømmet i 1860 av biskop James Wood, og forlot seminaret, men ble værende ved *St. Patrick's* kirke. I 1866 tjenestegjorde han sed det andre plenumsmøtet i Baltimore i Maryland.

### Biskop av Scranton
Den 3. mars 1868 ble O'Hara utnevnt til den første biskop av det nyopprettede bispedømmet Scranton av pave Pius IX. Han mottok sin bispevielse den 12. juli 1868 fra biskop Wood, med biskopene William Elder og Patrick Lynch som medkonsekrerende, i *St. Peter og Paul-katedralen* i Philadelphia..

Vatikanet hadde utskilt Scranton bispedømme fra territoriet til erkebispedømmet Philadelphia. Det besto av ti counties i det nordøstlige Pennsylvania. Da O'Hara ble biskop, hadde bispedømmet en katolsk befolkning på 25.000 med 47 kirker, 25 prester og to menighetsskoler med fire elever. Ved O'Haras død 31 år senere var det 125.000 katolikker, 78 kirker, 130 prester og 40 menighetsskoler med 12.000 studenter. I 1888 grunnla han *St. Thomas College for Young Men* i Scranton. Det er senere blitt til University of Scranton.

Tidlig i sin embetsperiode deltok O'Hara i Det første Vatikankonsil i Roma (1869–1870), hvor han stemte for pavens ufeilbarlighet. Han tilbrakte et tiår i et domstolsærende etter at en prest saksøkte biskopen for å ha fjernet ham fra stillingen som pastor i *Church of the Annunciation Parish* i Williamsport. Høyesterett i Pennsylvania avgjorde endelig i O'Haras favør i 1881.

Han presteviet fader Francis Hodur, en polsk prest som senere skulle bryte med den katolske kirke under O'Haras etterfølger og etablere Polish National Catholic Church.

O'Hara feiret gulljubileet for sin presteordinasjon i 1892 og sølvjubileet for sin bispevigelse året etter. På grunn av sin høye alder ba han Vatikanet om å utnevne koadjutorbiskop til å bistå og til slutt etterfølge ham. Han mottok da konadjutorbiskop Michael John Hoban i 1896.

William O'Hara døde i Scranton 3. februar 1899, i en alder av 82 år. Da han døde, var han den eldste katolske biskopen i USA.

Han ble gravlagt under hovedalteret i *St. Peters katedral* før han ble gravd opp og begravet på nytt på katedralkirkegården i Scranton.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Erkebiskop James Frederick Wood (1813-1883) *1857
* Biskop *William O’Hara* (1816-1899) *1868

## Referanser